# Bellahøjjern

### Fra Wikipedia, den frie encyklopædi

Bellahøjjern er blevet brugt til istemning af nedlagte hængsler, (d.v.s. hænglsler der er lagt ind i en rammeforkant på fx. ældre køkkenskabe) og består af et lille savtakket, buet skær, fastgjort til en jernstang, der er bøjet i en meget stump vinkel. For enden af stangen er boret et hul, hvori sidder en aksel, der er fastgjort til en kort vinkel, der danner anlæg mod en rammeforkant.

bellahøjjern.
Bellahøjjern, detalje. OBS den lille messingring på akselen. Den bruges til afstandsregulering.

Eftersom nedlagte hængsler stort set er gået af brug er værktøjet ikke omtalt i nutidige kataloger, men det har været i serieproduktion.

Bellahøjjernet benævnes osse læggehage, læghage eller hængselskærer. Hos Bendixen i Odense (JPBO), der en overgang havde værktøjet i produktion, kaldtes den papegøjenæb, mens Carl F.-kataloget (1962) siger beslåningsjern. I en fagbog kaldes det med det næsten umulige udtryk nedstemningsapparat til skabshængsler. I dag ville en håndværker nok benytte en overfræser til opgaven.

Jvf. mdl. oplysning fra bådebygger Helge Askholm er dette værktøj opfundet af en "doven" bygningssnedker, der gik på et større højhusbyggeri på Bellahøj i 1950'erne, fordi han fandt det for besværligt at skulle nedstemme hundredvis af hængsler i forrammer til køkken- og garderobeskabe på den sædvanlige måde ved hjælp af en hængselbejtel, også kaldt fitzenjern eller ålejern. Det er altid er den "dovne håndværker" der opfinder nyt værktøj fordi han ikke gider gøre arbejdet på en gammeldags, tidkrævende facon, og derfor udvikler nyt.

Eftersom nedlagte hængsler stort set er gået af brug er værktøjet ikke omtalt i nutidige kataloger, men det har været i serieproduktion, i hvert fald af fabrikken JPBO i Odense, medens en gelændersnedker har fortalt at det var en smed i en kælder på Østerbro i København, der i sin tid fremstillede det tillige med andet fidusværktøj. Det er lidt usikkert hvornår Odensefabrikken overtog rettighederne.

## [redigér] Ekstern Henvisning

- http://www.baskholm.dk/haandbog/haandbog.html

| Denne artikel om teknik eller teknologi er kun påbegyndt. Hvis du ved mere om emnet, kan du hjælpe Wikipedia ved at udvide den.

Hentet fra "http://da.wikipedia.org../../../b/e/l/Bellah%C3%B8jjern.html"

Kategorier: Værktøj | Påbegyndte artikler om teknologi

##### Views

- Artikel
- Diskussion
- Nuværende version

##### Søg